Szczekociny

Szczekociny on linn Poolas Sileesia vojevoodkonnas Zawiercie maakonnas, Szczekociny valla halduskeskus. Szczekociny asub Pilica jõe ääres, Zawierciest umbes 32 km idakirdes.

Szczekociny sai linnaõigused 1398. aastal. Kolmanda Poola jagamise tulemusel läks Szczekociny 1795. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tagajärjel läks Szczekociny 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. 1870. aastal kaotas Szczekociny linnaõigused, kuid sai need 1923. aastal tagasi.Szczekociny Encyklopedia PWN

6. juunil 1794 toimus linna lähedal Szczekociny lahing, milles Tadeusz Kościuszko juhitud Poola vägi sai Preisi-Vene vägedelt lüüa.Patryk Drabek:Szczekociny: Patrz Kościuszko na nas z nieba... (HISTORIA DZ) Bitwa pod Szczekocinami Dziennik Zachodni, 14. juuni 2014

Viited

Kategooria:Sileesia vojevoodkonna linnad